b'\n_START_ARTICLE_\nMi\xc4\xb7e\xc4\xbci\n_START_PARAGRAPH_\nMi\xc4\xb7e\xc4\xbci je bil v stari Latviji praznik, ki je trajal tri dni, od 22. do 24. septembra, med t. i.\xc2\xa0\xc2\xbbtednom \xc5\xbeeleza\xc2\xab\xc2\xa0(dzelzs ned\xc4\x93\xc4\xbca). Praznik je bil posve\xc4\x8den bogovoma Mi\xc4\xb7elis-u in Jumis-u, sicer pa je potekal ob koncu \xc5\xbeetvene sezone._NEWLINE_Prvi dan je potekal ritual lovljenja Jumisa. Jumis, katerega prispodoba je bil dvoglavi snop \xc5\xbeita, se je skrival v zadnjem od nepo\xc5\xbeetih polj. Rezanje tega zadnjega snopa je bilo v po\xc4\x8dastitev Jumisa in je bilo mi\xc5\xa1ljeno kot povabilo, da se vrne nazaj naslednjo pomlad. Ta zadnja stebla so bila zvezana s posebno nitjo in bila v skednju pospravljena lo\xc4\x8deno od ostale \xc5\xbeetve: trave so med zimo uporabljali za zdravljenje \xc5\xbeivine. Ob ve\xc4\x8dernem rajanju se prvega dne j\xc3\xa9 koko\xc5\xa1je meso._NEWLINE_Drugi dan je bil namenjen zabavi._NEWLINE_Tretji dan je bil namenjen trgovanju, bil pa je tudi edini dan, ko so mo\xc5\xa1ki lahko zasnubili svoje potencialne \xc5\xbeene.'